44. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 193 της 9/18 Μαρτ. 1972 (ΦΕΚ Α΄ 41) Περί μεταβιβάσεως εις τους Υφυπουργούς Προϊσταμένους των Περιφερειακών Διοικήσεων και εις τους Νομάρχας αρμοδιοτήτων του Υπουργού Εθνικής Οικονομίας (Τομέως Απασχολήσεως). Έχοντες υπ’ όψιν: 1.Τας διατάξεις των άρθρ. 1 (παρ. 4) και 4 του Ν.Δ. 532/1970 «περί συμπληρώσεως των διατάξεων περί διοικητικής αποκεντρώσεως» και β) των άρθρ. 16, 38 και 39 του Ν.Δ. 957/71 «περί Υπουργικού Συμβουλίου και Υπουργείων», ως ετροποποιήθη μεταγενεστέρως. 2.Την υπ’ αριθ. 21812/2.9.71 (ΦΕΚ 712/Β΄/71) απόφασιν του Πρωθυπουργού. 3.Την υπ’ αριθ. 44/21.1.1972 γνωμοδότησιν του ΑΣΔΥ . 4.Την υπ’ αριθ. 98/10.2.72 γνωμοδότησιν του Συμβουλίου Επικρατείας, προτάσει του Πρωθυπουργού και των Ημετέρων Υπουργών Βοηθού Πρωθυπουργού, επί των Εσωτερικών και Εθνικής Οικονομίας, απεφασίσαμεν και διατάσσομεν: Άρθρ.1.-Εκ των, δια του υπ’ αριθ. 711/70 Β.Δ./ τος (ΦΕΚ 235/Α΄/5.11.70), διατηρηθεισών υπέρ του Υπουργού, των Περιφερειακών Αρχών διανομαρχιακού επιπέδου του Υπουργείου Εθνικής Οικονομίας (Τομέως Απασχολήσεως) αρμοδιοτήτων, μεταβιβάζονται αι κάτωθι ως εξής: α)Εκ των διατηρηθεισών υπέρ του Υπουργού, εις τους Υφυπουργούς – Προϊσταμένους των Περιφερειακών Διοικήσεων: αα)η έγκρισις χορηγήσεως αδειών εργασίας εις αλλοδαπούς εν περιπτώσει απασχολήσεώς των εις πλείονας του ενός Νομούς της αυτής Περιφερειακής Διοικήσεως (άρθρ. 13, Νόμ. 4310/1929, ΦΕΚ 287 τεύχ. Α΄, 2 Α.Ν. 46/1936, ΦΕΚ 379 τεύχ.Α΄, 7 Β.Δ. 868/60 ΦΕΚ 216 τεύχ. Α΄), ββ)η κατά τους κειμένους νομούς άσκησις εποπτείας επί των Περιφερειακών Υπηρεσιών και των Ν.Π.Δ.Δ., των εποπτευομένων υπό του Υπουργείου Εθνικής Οικονομίας (Τομέως Απασχολήσεως). β)Εκ των διατηρηθεισών υπέρ του Υπουργού εις τους Νομάρχας: αα)ο καθορισμός ετέρων ημερών υποχρεωτικής ή προαιρετικής αργίας, ως και ο περιορισμός τοιούτων (άρθρ. 4 Β.Δ. 748/66 ΦΕΚ 179 τεύχ. Α΄), ββ)ο καθορισμός του τύπου, χρωματισμού και ποιότητος των στολών του προσωπικού του Κοινού Ταμείου Εισπράξεων Λεωφορείων (ΚΤΕΛ) (άρθρ. 8 παρ. 2 Β.Δ. 235/68, άρθρ. 36 παρ. 8 Ν.Δ. 1/68), γγ)η επέκτασις των διατάξεων του Ν.Δ. 1254/49 «περί φορτ/των ξηράς εις Δήμους» (άρθρ. 9 παρ. 1 Ν.Δ. 1254/1949, ως ετροποποιήθη υπό της παρ. 7 του άρθρ. 3 του Νόμ. 4504/66). γ)Εκ των διατηρηθεισών υπέρ των Περιφερειακών Αρχών διανομαρχιακού επιπέδου, εις τους Νομάρχας: αα)η συγκρότησις των Επιτροπών εκδικάσεως προσφυγών του Διανεμητικού Λογαριασμού Οικογενειακών Επιδομάτων Μισθωτών (Δ.Λ.Ε.Μ. άρθρ. 19 του κανονισμού παροχών Δ.Λ.Ο.Ε.Μ. (ΦΕΚ 451/59, 486/64 τεύχ. Β΄), ββ)η έγκρισις διορισμού τεχνικών δια την επίβλεψιν των εργασιών των αυτοστεγαζομένων εργατοϋπαλλήλων (άρθρ. 24 του Κανονισμού του Οργανισμού Εργατικής Κατοικίας (Ο.Ε.Κ.) περί σειράς προτεραιότητος),  γγ)η έγκρισις διορισμού Διευθυντού Κοινού Ταμείου Εισπράξεων Λεωφορείων (ΚΤΕΛ) (άρθρ. 11 παρ. 5 Νόμ. 2119/1952, άρθρ. 9 Β.Δ. 867/60, άρθρ. 1 και 4 Β.Δ. 238/71). δ)Εκ των διατηρηθεισών υπέρ του Υπουργού εις την Υπηρεσίαν Εργασίας Πρωτευούσης: Ο καθορισμός του τύπου, χρωματισμού και ποιότητος των στολών του προσωπικού των Κοινών Ταμείων Εισπράξεων Υπεραστικών Λεωφορείων (ΚΤΕΥ Λ), ών η έδρα κείται εντός της περιοχής της τέως Διοικήσεως Πρωτευούσης και του Ενοποιουμένου Κοινού Ταμείου Εισπράξεων Λεωφορείων (ΕΚΤΕΛ) (άρθρ. 8 παρ. 2 Β.Δ. 235/68, άρθρ. 1 και 4 Β.Δ. 238/1971). ε)Εκ των διατηρηθεισών υπέρ των Περιφερειακών Αρχών διανομαρχιακού επιπέδου εις την Υπηρεσίαν Εργασίας Πρωτευούσης: Η έγκρισις διορισμού Διευθυντού Κοινού Ταμείου ΕισπράξεωνΥπεραστικών Λεωφορείων (ΚΤΕΥ Λ)και Ενοποιουμένου Κοινού Ταμείου Εισπράξεων Λεωφορείων (ΕΚΤΕΛ), ων η έδρα κείται εντός της περιοχής της τέως Διοικήσεως Πρωτευούσης (άρθρ. 11 παρ. 5 του Νόμ. 2119/52, άρθρ. 9 Β.Δ. 867/60, άρθρ. 1 και 4 Β.Δ. 238/71). Άρθρ.2.-1.(Αντικαθίσταται η πρώτη περίοδος του άρθρ. 3 του υπ’ αριθ. 711/70 Β.Δ/τος (ΦΕΚ 235/Α΄/ 5.11.70), (ανωτ. αριθ. 40). 2.(Εν τέλει της περιπτ. 10 άρθρ. 3 του αυτού ως άνω Β.Δ/τος προστίθεται δευτέρα περίοδος, ανωτ. αριθ. 40). 